text: 2500 arbejder med lappe-løsninger
  26 august 2017 kl. 19.11
  Patchwork er ikke kun noget med lapper, der sys sammen. Det er årstræffet i Dansk Patchwork Forening bevis for. Det foregår i Skærbæk i denne weekend
  I denne weekend bliver Skærbæk indtaget af mennesker med en brændende interesse for patchwork. Og hvis du troede, patchwork bare er en masse lapper, der bliver syet til tæpper, så tager du fejl.
  Ca. 2.500 deltagere samles i Skærbæk Kursus- og Fritidscenter. Det er deltagere fra ind og udland, som kommer til Skærbæk for at være med til årstræffet 2017 i Dansk Patchwork Forening.
  Der er særudstillinger med bl.a. en jubilæumsudstilling af hjælpeorganisationen Puttetæpper, hvis medlemmer har syet quiltede tæpper til børn på julemærkehjemmene i 20 år, og en udstilling af flotte quiltede arbejder fra den internationalt kendte, tyske tekstilkunstner Jacqueline Heinz.
  Udstillingen er åben fra kl. 9 til 16 søndag.
  
  